b'\n_START_ARTICLE_\nParakas\n_START_PARAGRAPH_\nParakas\xc2\xa0\xe2\x80\x93 kieta sprogstamoji med\xc5\xbeiaga, kuri sprogsta ne detonuodama, o spar\xc4\x8diai degdama (deflagracija)._NEWLINE_Paveikti auk\xc5\xa1tos temperat\xc5\xabros degioji med\xc5\xbeiaga ir oksidatorius susijungia, i\xc5\xa1skirdami \xc5\xa1ilum\xc4\x85, \xc5\xa1vies\xc4\x85 ir dujas. Kai kurie parakai dega tuo pa\xc4\x8diu grei\xc4\x8diu atviroje erdv\xc4\x97je ir suspausti (pvz., juodasis parakas). Kiti, kaip bed\xc5\xabmis parakas, suspausti (pvz., \xc5\xa1autuvo vamzdyje) dega daug grei\xc4\x8diau ir su daug didesne temperat\xc5\xabra nei atvirai. Juodasis parakas, bed\xc5\xabmiai parakai bei \xc4\xafvair\xc5\xabs degi\xc5\xb3j\xc5\xb3 med\xc5\xbeiag\xc5\xb3 ir oksidatori\xc5\xb3 mi\xc5\xa1iniai yra parak\xc5\xb3 pavyzd\xc5\xbeiai. Parakas skirstomas \xc4\xaf d\xc5\xabmin\xc4\xaf ir bed\xc5\xabm\xc4\xaf.\n_START_SECTION_\nBed\xc5\xabmis parakas\n_START_PARAGRAPH_\nBed\xc5\xabmis parakas, XIX a. i\xc5\xa1rastas garsaus to laikotarpio chemiko Alfredo Nobelio, naudojamas reaktyviniams u\xc5\xbetaisams \xc4\xafvairios paskirties reaktyviniuose \xc4\xafrenginiuose, taip pat artilerijos ir \xc5\xa1auli\xc5\xb3 \xc5\xa1ovimo u\xc5\xbetaisams. Neturint brizantini\xc5\xb3 sprogi\xc5\xb3j\xc5\xb3 med\xc5\xbeiag\xc5\xb3 arba kai j\xc5\xb3 savyb\xc4\x97s pasikei\xc4\x8dia ir neatitinka standart\xc5\xb3, parakas gali b\xc5\xabti naudojamas sprogdinimo darbams (vidiniuose u\xc5\xbetaisuose). Parakini\xc5\xb3 u\xc5\xbetaisai normaliai detonuoja tik juos inicijavus pakankamai galingu tarpiniu detonatoriumi, o tarpus tarp parako gr\xc5\xabdeli\xc5\xb3 u\xc5\xbepild\xc5\xbeius skys\xc4\x8diu (vandens ir valgomosios ar kitos druskos tirpalu). Detonuojan\xc4\x8dios kapsul\xc4\x97s sprogimas bed\xc5\xabmio parako u\xc5\xbetaise jo detonacijos neinicijuoja._NEWLINE_Bed\xc5\xabmio parako tankis 1,5-1,6 . Bed\xc5\xabmiai parakai ma\xc5\xbeiau jautr\xc5\xabs sm\xc5\xabgiui ir trynimui, nei komponentai esantys j\xc5\xb3 sud\xc4\x97tyje, tod\xc4\x97l ma\xc5\xbeiau pavojingi. Kad parakai ma\xc5\xbeiau \xc4\xafsielektrint\xc5\xb3, dirbant su jais visi \xc4\xafrankiai ir patys parakai sudr\xc4\x97kinami vandeniu. Bed\xc5\xabmio parako detonacijos geb\xc4\x97jimas ir tarpinio detonatoriaus galingumas nustatomas bandymais. Pagal chemin\xc4\x99 sud\xc4\x97t\xc4\xaf bed\xc5\xabmiai parakai skirstomi \xc4\xaf piroksilininius ir nitroglicerininius._NEWLINE_Gaminamas i\xc5\xa1 celiulioz\xc4\x97s nitrat\xc5\xb3, apdorojant specialiais skiedikliais ir paver\xc4\x8diant j\xc4\xaf ragine med\xc5\xbeiaga. Priklausomai nuo jo sud\xc4\x97ties ir gamybos re\xc5\xbeimo, bed\xc5\xabmis parakas gali b\xc5\xabti \xc4\xafvairi\xc5\xb3 spalv\xc5\xb3 ir atspalvi\xc5\xb3: \xc5\xa1viesiai geltonas, tamsiai geltonas, rudas, \xc5\xbealias, juodas, tamsiai m\xc4\x97lynas ir t. t. Bed\xc5\xabmis parakas kaip ir d\xc5\xabminis lengvai u\xc5\xbesidega nuo ma\xc5\xbeiausios kibirk\xc5\xa1ties, tod\xc4\x97l ir elgtis reikia taip pat atsargiai kaip ir su d\xc5\xabminiu paraku. Bed\xc5\xabmiu paraku u\xc5\xbetaisomos artilerijos ir \xc5\xa1aunam\xc5\xb3j\xc5\xb3 ginkl\xc5\xb3 \xc5\xa1ovini\xc5\xb3 t\xc5\xabtel\xc4\x97s, kart\xc5\xabzai, katapultos, piropatronai. U\xc5\xbetaisai i\xc5\xa1 bed\xc5\xabmio parako sprogsta nuo ugnies (kibirk\xc5\xa1ties), ta\xc4\x8diau gali sprogti nuo greta detonuojan\xc4\x8dios kitos sprogstamosios med\xc5\xbeiagos, jei \xc5\xa1i kontaktuoja su bed\xc5\xabmio parako u\xc5\xbetaisu.\n_START_SECTION_\nPiroksilininis parakas\n_START_PARAGRAPH_\nPiroksilininis parakas gaminamas su spirito-eterio mi\xc5\xa1iniais, acetonu ir pan._NEWLINE__NEWLINE_Detonuojant piroksilinui 6,3 km/s grei\xc4\x8diu i\xc5\xa1siskiria 4200 kJ/ kg \xc5\xa1ilumos ir susidaro apie 900 l/kg duj\xc5\xb3; piroksilino darbingumas 370\xe2\x80\x93380 , brizanti\xc5\xa1kumas 14\xc2\xa0mm.\n_START_SECTION_\nNitroglicerininis parakas\n_START_PARAGRAPH_\nNitroglicerininiai parakai detonuoja geriau\xc2\xa0\xe2\x80\x93 net ir vandeniu u\xc5\xbelietuose gr\xc4\x99\xc5\xbeiniuose.\n_START_SECTION_\n\xe2\x80\x9eBlyksnio\xe2\x80\x9c parakas\n_START_PARAGRAPH_\nPagrindin\xc4\x97 \xe2\x80\x9eblyksnio\xe2\x80\x9c parako sudedamoji dalis yra aliuminio arba magnio pudra sumai\xc5\xa1yta su oksidatoriumi. Sumai\xc5\xa1ius 2 dalis magnio ar aliuminio pudros su 1 dalimi oksidatoriaus, tokio kaip kalio nitratas ar kalio perchloratas, gaunamas \xe2\x80\x9eblyksnio\xe2\x80\x9c parakas. Toks parakas yra galingesnis u\xc5\xbe d\xc5\xabmin\xc4\xaf parak\xc4\x85, kartais net vir\xc5\xa1ija bed\xc5\xabmio parako galingum\xc4\x85. Kaip ir kitus parakus \xc5\xa1\xc4\xaf reikia tvirtai susl\xc4\x97gti, kad pavykt\xc5\xb3 su\xc5\xbeadinti detonacij\xc4\x85.'